1.pielikums
Iepirkuma nolikumam


TEHNISKĀ SPECIFIKĀCIJA
Iepirkumā “Talsu klientu apkalpošanas centra ēkas siltumapgādes sistēmas pārbūve”

Informācija par objektu:
Ēkas kadastra apzīmējums: 88010070017002001
Stāvu skaits: 1 virszemes stāvs
Kopējā ēkas platība: 755,00  m2
Esošais apkures iekārtas veids: ģeotermālā siltumsūkņa sistēma

1. Vispārīga informācija

Iepirkuma rezultātā CSDD ēkā Friča Blumbaha ielā 11, Talsos, paredzēts izstrādāt būvniecības ieceres dokumentāciju un izbūvēt jaunu energoefektīvu apkures un dzesēšanas sistēmu, aizstājot esošo ģeotermālā siltumsūkņa sistēmu ar jaunu gaiss–ūdens siltumsūkņu kaskādes sistēmu. Iepirkuma ietvaros paredzēts arī esošās sistēmas hidrauliskās shēmas vienkāršošana, automātikas modernizācija un ekspluatācijas drošuma paaugstināšana.

2. [bookmark: _Hlk210737063]Apkures sistēmas pārbūves projekta uzdevuma un finanšu piedāvājuma sastāvdaļas

2.1. Būvniecības ieceres dokumentācijas izstrāde.
2.2. [bookmark: _Hlk175668267]Būvdarbi.
2.3. Uzstādīto iekārtu apkope saskaņā ar ražotāja rekomendācijām, bet ne retāk kā reizi gadā garantijas laika periodā.

3. Uzdevumi un prasības apkures sistēmas pārbūvei

3.1. Būvniecības ieceres dokumentācijas izstrādātājs (turpmāk – Uzņēmējs), izstrādā tehniskos risinājumus un tehnisko dokumentāciju atbilstoši veiktai būves apskatei (apsekojumam), paredzamiem būvdarbu apjomiem un situācijai dabā.
3.2. Būvniecības ieceres dokumentācijas izstrādi un būvdarbus veic atbilstoši Būvniecības likumam, Latvijas būvnormatīviem, Latvijas nacionālo standartu, Latvijas Republikā spēkā esošo normatīvo aktu nosacījumiem, kā arī ievērojot Eiropas Savienībā noteiktās ekodizaina, vides aizsardzības u.c. prasības. Uzņēmējs ir atbildīgs par atbilstošas būvniecības ieceres dokumentācijas izvēli un izstrādāšanu, iekļaujot piedāvājumā visas izmaksas, kas nepieciešamas izvēlētā dokumentācijas, izstrādāšanai, saskaņošanai un realizēšanai.
3.3. Būvniecības ieceres dokumentācija izstrādes gaitā paredzēt esošās apkures un dzesēšanas sistēmas pārbūvi, demontējot esošo ģeotermālā siltumsūkņa sistēmu, izveidojot vienkāršu, energoefektīvu un ekspluatācijā drošu siltumapgādes un dzesēšanas sistēmu, kuras pamatā ir komerciālas klases gaiss–ūdens siltumsūkņu kaskāde. 
3.4. Izvērtēt visu esošo hidraulisko mezglu nepieciešamību un paredzēt to optimizāciju. No siltumapgādes sistēmas demontēt visas iekārtas un mezglus, kas nav nepieciešami jaunās sistēmas darbībai, tai skaitā  nevajadzīgās iekārtas - cirkulācijas sūkņi, siltummaiņi, hidrauliskie separatori, akumulācijas tvertnes, sajaukšanas mezgli un automātikas elementi.
3.5. Būvniecības ieceres dokumentācija izstrādē paredzēt elektrisko rezerves sildītāju, paredzētu kā atsevišķu sistēmas elementu vai integrētu risinājumu atbilstoši izvēlētā siltumsūkņa ražotāja rekomendācijām, ar jaudu, kas kompensē vismaz vienas siltumsūkņa iekārtas jaudu, nodrošinot nepārtrauktu siltumapgādi avārijas vai apkopes laikā, kā arī esošo granulu katlu saglabāt kā manuāli aktivizējamu rezerves siltuma avotu, nodrošinot tā hidraulisku integrāciju un nepieciešamo noslēgarmatūru. 
3.6. Siltumsūkņus un to apsaisti paredzēts uzstādīt ēkas tehniskajā telpā, integrējot to esošajā apkures sistēmā. Siltumsūkņa nominālā jauda un sistēmas parametri jānosaka, veicot kompleksu aprēķinu, kas balstīts uz ēkas norobežojošo konstrukciju siltumtehniskajiem rādītājiem un pēdējo gadu faktiskā siltumenerģijas patēriņa datiem, nodrošinot nepieciešamo siltuma jaudu pie āra gaisa temperatūras līdz -25°C. Sistēma jāaprīko ar aprēķinātajai jaudai atbilstošu akumulācijas tvertni vienmērīgai darbībai un hidrauliskajai balansēšanai. No akumulācijas tvertnes paredzēt atsevišķus hidrauliskos kontūrus - radiatoru apkures sistēmai, silto grīdu apkures sistēmai, ventilācijas agregātu sildelementiem un dzesēšanas sistēmai (ventilatorkonvektoriem); 
3.7. Sistēmas vadībai jāparedz viedā automātika. Automātikai prioritāri jānodrošina siltumapgāde ar siltumsūkni, paredzot elektriskā rezerves sildītāja automātisku pieslēgšanos tikai pie nepietiekamas siltumsūkņa jaudas ekstremālās āra temperatūrās (zem -25°C) vai pie iekārtu darbības traucējumiem. Siltumsūkņu sistēmai jānodrošina ēkas apkures un dzesēšanas funkcijas, kā arī iespēja nākotnē integrēt karstā ūdens sagatavošanu, ja Pasūtītājs pieņem attiecīgu lēmumu.
3.8. Vadības sistēmai jānodrošina apkures, dzesēšanas un rezerves siltuma attālināta monitorēšana un parametru iestatīšana, optimizējot siltuma avotu darbību atkarībā no ārgaisa temperatūras un pieprasītās jaudas.
3.9. Siltumsūkņu kaskādes vadībai jānodrošina automātiska jaudas modulācija, darba stundu izlīdzināšana starp iekārtām, automātiska rezerves funkcija un nepārtraukta sistēmas darbība vienas iekārtas atteices gadījumā.
3.10. Paredzēt ārējo bloku atkausēšanas ūdens savākšanu un novadīšanu, novēršot apledojuma veidošanos.

4. Prasības siltumsūknim

4.1. Būvniecības ieceres dokumentācijā paredzēt komerciālas klases monobloka tipa gaiss–ūdens siltumsūkņus vai ekvivalentu risinājumu
4.2. Iekārtai jāizmanto dabīgais aukstuma aģents R290 (propāns). Aukstuma aģenta globālās sasilšanas potenciāla (GWP – Global Warming Potential) vērtība nedrīkst pārsniegt 3.
4.3. Iekārtai jābūt aprīkotai ar invertora tipa kompresoru, kas nodrošina nepārtrauktu jaudas modulāciju un optimizētu elektroenerģijas patēriņu atbilstoši faktiskajai apkures vai dzesēšanas slodzei.
4.4. Iekārtai jābūt monobloka izpildījumā, nodrošinot aukstumaģenta kontūra izvietojumu ārējā blokā un gatavu hidraulisko pieslēgumu ēkas apkures un dzesēšanas sistēmai.
4.5. Iekārtai jānodrošina siltumnesēja maksimālā padeves temperatūra ne mazāka kā 70 °C.
4.6. Iekārtai jānodrošina stabila darbība apkures režīmā pie āra gaisa temperatūras līdz –25 °C.
4.7. Iekārtas sezonālās energoefektivitātes rādītājs apkures režīmā SCOP pie siltumnesēja padeves temperatūras 55,00 °C nedrīkst būt mazāks par 3,60, savukārt energoefektivitātes koeficients dzesēšanas režīmā EER pie darba apstākļiem A35/W7 nedrīkst būt mazāks par 3,45.
4.8. Iekārtai jābūt aprīkotai ar automātisku atkausēšanas (defrost) funkciju, nodrošinot drošu un nepārtrauktu darbību pazeminātas āra temperatūras apstākļos.
4.9. Iekārtai jānodrošina darbība apkures un dzesēšanas režīmā, nodrošinot iespēju izmantot sistēmu telpu mikroklimata nodrošināšanai visa gada laikā.
4.10. Iekārtai jānodrošina laikapstākļu kompensācijas funkcija, kas automātiski regulē apkures sistēmas padeves temperatūru atkarībā no āra gaisa temperatūras.
4.11. Iekārtai jābūt aprīkotai ar attālinātas uzraudzības un WEB monitoringa funkcionalitāti, kas nodrošina iekārtas darbības parametru, stāvokļa un darbības vēstures pārraudzību
4.12. Iekārtai jānodrošina attālinātas vadības iespēja, tai skaitā darbības režīmu, iestatījumu un darbības parametru maiņa, izmantojot ražotāja paredzēto risinājumu
4.13. Iekārtai jānodrošina enerģijas uzskaites funkcija, kas ļauj uzskaitīt un attēlot elektroenerģijas patēriņu, saražoto siltumenerģiju un/vai dzesēšanas enerģiju.
4.14. Siltumsūkņu darbībai kaskādē, vismaz no divām savstarpēji paralēli slēgtām gaiss–ūdens siltumsūkņu iekārtām, vadības sistēmai jānodrošina automātiska kaskādes vadība, nodrošinot iekārtu darbības optimizāciju, vienmērīgu noslodzi un energoefektīvu sistēmas ekspluatāciju.
4.15. Pretendentam piedāvājumā jāiesniedz dokumentācija, kas apliecina piedāvātās Iekārtas atbilstību noteiktajām tehniskajām prasībām, tai skaitā ražotāja tehniskā dokumentācija, tehniskie dati un ekspluatācijas apraksti


5. Prasības siltumapgādes sistēmai

5.1. Visu sistēmu, tās ierīces un iekārtas projektē, paredzot nepieciešamo noslēgarmatūru un palīgierīces (t.sk. noslēgvārstus, ventiļus, filtrus, drošības vārstus, automātiskos atgaisotājus u.c.). Obligāti jāparedz magnētiskais dubļu atdalītājs (filtrs) siltumsūkņa siltummaiņa aizsardzībai no apkures sistēmas piesārņojuma;
5.2. Apkures sistēmu projektē, paredzot tās aprīkošanu ar regulēšanas un automatizētās vadības ierīcēm, kas nodrošina visas sistēmas hidraulisko un loģisko salāgošanu;
5.3. Paredzēt atbilstošu normatīvo aktu un standartu prasībām siltumizolācijas izmantošanu cauruļvadu posmiem un sistēmas elementiem, lai minimizētu siltuma zudumus tehniskajās telpās un neapkurināmās zonās;
5.4. Pēc sistēmas montāžas jāveic apkures sistēmas hidrauliskā balansēšana un jāsagatavo nodošanas-pieņemšanas akts ar fiksētiem sistēmas darba parametriem.

6. Prasības iekārtu pievienošanai pie elektrosadalnes

6.1. Pieslēgties pie esošās 0,4 kV sadalnes, rekonstruējot to nepieciešamā apjomā
6.2. No esošās 0,4 kV sadalnes, izbūvēt tehniski atbilstošu halogenbrīvas kabeļlīnijas līdz siltumsūkņu sistēmas elektroiekārtām un vadības automātikai. Uzstādīt atsevišķu elektroenerģijas skaitītāju siltumsūkņu sistēmas elektroenerģijas patēriņa uzskaitei.

7. Prasības apkures sistēmas pārbūves būvdarbiem

7.1. Būvdarbi tiek veikti atbilstoši izstrādātajai un saskaņotajai būvniecības ieceres dokumentācijai un spēkā esošajiem būvnormatīviem.
7.2. Uzņēmējs veic būvdarbus ar savu kvalificētu darbaspēku, tehniku, darbarīkiem un materiāliem.
7.3. Izmantotās iekārtas, ierīces un materiāli ir sertificēti izmantošanai Latvijas Republikā vai Eiropas Savienībā un atbilst tehniskajā specifikācijā norādītajiem parametriem.
7.4. Uzņēmējs veic nepieciešamo apkures sistēmas komponentu demontāžu, montāžu un pēc darbu pabeigšanas nodrošina demontēto iekārtu un būvniecības atkritumu izvešanu un utilizāciju atbilstoši normatīvo aktu prasībām.
7.5. Uzņēmējs veic iekārtu ieregulēšanu un palaišanu, kā arī nodrošina pasūtītāja personāla instruktāžu un apmācību darbam ar jaunajām iekārtām un vadības sistēmu.
7.6. Uzņēmējs izpildītajiem būvdarbiem paredz garantijas termiņu, kas nav mazāks kā 3 (trīs) gadi no nodošanas-pieņemšanas akta parakstīšanas kuras laikā Uzņēmējs saskaņā ar Līgumu ir atbildīgs par būvdarbu rezultātā radušos trūkumu novēršanu.
7.7. Pēc darbu pabeigšanas Uzņēmējs iesniedz izpilddokumentāciju: iekārtu pases, lietošanas instrukcijas valsts valodā, garantijas talonus un sistēmas hidrauliskās balansēšanas protokolu.

8. Prasības pēc montāžas remontdarbu veikšanai

8.1. Būvniecības atkritumu (t.sk. demontēto radiatoru, cauruļvadu un iepakojuma) savākšana, ievērojot šķirošanas un pārstrādes principus, to izvešana un utilizācija atbilstoši vides aizsardzības prasībām;
8.2. Visu biroja telpu sakārtošana un estētiskā stāvokļa atjaunošana pēc apkures sistēmas pārbūves darbu veikšanas. Uzņēmējam jānovērš visi montāžas procesā radītie urbumu vietu, sienu un grīdu apdares bojājumi (piemēram, špaktelēšana, krāsošana vai noseglīstu uzstādīšana vietās, kur mainīti radiatori un cauruļvadi).
9. Instruktāža un ekspluatācijas apmācība

9.1. Uzņēmējs Pasūtītājam un lietotājam pirms būvdarbu nodošanas un vienu reizi objekta ekspluatācijas laikā veic tajā uzstādīto iekārtu un sistēmu ekspluatācijas apmācību.
9.2. Uzņēmējam jānodrošina personāls ar saprotamu, latviešu valodā sagatavotu "īsās lietošanas instrukciju" (vizuālu shēmu vai aprakstu), kurā norādītas galvenās darbības ikdienas režīmu maiņai un rīcība avārijas situācijās.
9.3. Apmācības procesā obligāti jāapgūst attālinātās vadības sistēmas lietošana un parametru monitorēšana.


 
10. Nepieciešamie dokumenti un saskaņojumi

10.1. Būvniecības ieceres dokumentācijas nodevumā iekļauj paskaidrojuma rakstu vai citu būvniecības ieceres dokumentāciju atbilstoši spēkā esošo normatīvo aktu prasībām.
10.2. Projekta risinājumu plānus, griezumus, principiālās un aksonometrijas shēmas – PDF un saderīga ar dwg (CAD/CAE programmatūras) formātā.
10.3. Siltumtehniskos aprēķinus siltumapgādes sistēmai un tās elementiem, t.sk. pamatojumu Siltumsūkņa izvēlei (jaudas grafiki pie dažādām āra temperatūrām) un radiatoru virsmas laukuma pārrēķinu zemtemperatūras režīmam 
10.4. Iekārtu, ierīču un materiālu tehnisko specifikāciju;
10.5. Izmaksu aprēķinu atbilstoši Ministru kabineta 2017. gada 3. maija noteikumu Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” prasībām.
10.6. Pēc būvdarbu izpildes Uzņēmējs iesniedz pasūtītājam Izpilddokumentāciju vismaz šādā sastāvā:
10.6.1. Izpildshēmas un apkures sistēmas hidrauliskās balansēšanas protokolu;
10.6.2. Uzstādīto iekārtu ekspluatācijas un ierīču lietošanas instrukcijas (valsts valodā);
10.6.3. Uzstādīto iekārtu tehniskās pases un garantijas apliecinājumu.
10.7. Būvdarbu veikšanai Uzņēmējam ir pienākums saņemt visas nepieciešamās atļaujas, atzinumus un citus nepieciešamos būvdarbu veikšanai dokumentus, pasūtot tos nepieciešamības gadījumā un veicot reģistrāciju paša spēkiem un par saviem līdzekļiem.
10.8. Visa tehniskā dokumentācija tiek nodota Pasūtītājam elektroniskā veidā, kā arī ievietota BIS (Būvniecības informācijas sistēma), ja nozari regulējošie normatīvie akti nosaka tādu nepieciešamību konkrētajā gadījumā.


